Γιώργος Βαγιαννίδης

Ο **Γιώργος Βαγιαννίδης** (Αθήνα, 12 Σεπτεμβρίου 2001) είναι Έλληνας επαγγελματίας ποδοσφαιριστής που αγωνίζεται ως δεξί μπακ για την Σπόρτινγκ Λισαβόνας και την Εθνική Ελλάδας.

## Καριέρα σε συλλόγους
### Παναθηναϊκός
Ο Βαγιαννίδης αγωνίζεται κυρίως ως δεξιός μπακ και εντάχθηκε στον Παναθηναϊκό από πολύ μικρή ηλικία. Στις 16 Φεβρουαρίου 2020, έκανε το επαγγελματικό του ντεμπούτο με τους «πράσινους» και σημείωσε παράλληλα το πρώτο του γκολ, δίνοντας και μία ασίστ στη νίκη της ομάδας του με 3–1 επί του Παναιτωλικού στο Ολυμπιακό Στάδιο. Στα μέσα Μαΐου του 2020, η Ίντερ εξέφρασε επίσημο ενδιαφέρον για την απόκτηση του ταλαντούχου νεαρού παίκτη του Παναθηναϊκού. Ο 18χρονος δεξιός μπακ είχε έρθει πρόσφατα σε προφορική συμφωνία με τον Παναθηναϊκό για την υπογραφή νέου συμβολαίου, αλλά οι συζητήσεις σταμάτησαν λόγω της πανδημίας του κορονοϊού.

### Ίντερ
Στις 5 Ιουνίου 2020, ο Βαγιαννίδης υπέγραψε τετραετές συμβόλαιο με την Ίντερ της Ιταλικής Σέριε Α. Η Ίντερ δεν χρειάστηκε να διαπραγματευτεί με τον Παναθηναϊκό για την απόκτηση του Βαγιαννίδη παρά μόνο να καταβάλει ένα ποσό αποζημίωσης που έχει καθορίσει η FIFA, ύψους 400.000 ευρώ. Ο νεαρός μπακ είχε συμβόλαιο ύψους 300.000 ευρώ ετησίως στο Μιλάνο.

#### Δανεισμός στη Σιντ-Τρούιντεν
Την 1η Οκτωβρίου 2020, ο Βαγιαννίδης υπέγραψε με τη Σιντ-Τρέιντενσε  ως δανεικός. Στις 3 Φεβρουαρίου 2021, έκανε το ντεμπούτο του με τη νέα του ομάδα, στο Κύπελλο Βελγίου, εναντίον της Λόκερεν-Τέμσε.

### Επιστροφή στον Παναθηναϊκό
Στις 3 Σεπτεμβρίου 2021, ο Παναθηναϊκός ανακοίνωσε επίσημα την επιστροφή του Γιώργου Βαγιαννίδη, ο οποίος υπέγραψε με ελεύθερη μεταγραφή, τετραετές συμβόλαιο με τον σύλλογο έναντι αδιευκρίνιστης αμοιβής.

Στις 25 Μαΐου του 2024, ο Βαγιαννίδης σκόραρε στον τελικό κυπέλλου απέναντι στον Άρη στο 90+7' έπειτα από ασίστ του Χουανκάρ, πετυχαίνοντας το μοναδικό γκολ του αγώνα και χαρίζοντας το τρόπαιο στην ομάδα του.

Προς τα τέλη του 2024, ο Βαγιαννίδης υπέγραψε νέο συμβόλαιο με τον Παναθηναϊκό, με ισχύ έως το 2028.

### Σπόρτινγκ Λισαβόνας
Στις 6 Αυγούστου 2025, ο Βαγιαννίδης μεταγράφηκε στη Σπόρτινγκ Λισαβόνας, υπογράφοντας πενταετές συμβόλαιο. Το ποσό της μεταγραφής ανήλθε σε 13 εκατομμύρια ευρώ, ενώ προβλέφθηκαν και μπόνους επίτευξης στόχων, καθώς και ποσοστό μεταπώλησης υπέρ του Παναθηναϊκού. Αποτελεί τη δεύτερη μεγαλύτερη πώληση ποδοσφαιριστή στην ιστορία του Παναθηναϊκού.

## Διεθνής καριέρα
Αφού αγωνίστηκε στις μικρές εθνικές ομάδες, ο Βαγιαννίδης πραγματοποίησε το ντεμπούτο του με την Εθνική Ελλάδας στις 7 Σεπτεμβρίου 2024, σε αγώνα για τη φάση των ομίλων του Πρωταθλήματος Εθνών ΟΥΕΦΑ 2024–25 απέναντι στη Φινλανδία. Μπήκε ως αλλαγή στο 77ο λεπτό, αντικαθιστώντας τον Φώτη Ιωαννίδη.

## Χαρακτηριστικά παιχνιδιού
Ο Γιώργος Βαγιαννίδης αγωνίζεται κυρίως ως δεξιός μπακ. Είναι γνωστός για τη συμμετοχή του στο επιθετικό παιχνίδι, καθώς έχει τη δυνατότητα να σκοράρει και να δημιουργεί φάσεις. Κατά τη διάρκεια της καριέρας του έχει αγωνιστεί επίσης ως δεξιός εξτρέμ και δεξιός μέσος. Ξεχωρίζει για την ικανότητά του στις ντρίμπλες και τις σέντρες, ενώ έχει χαρακτηριστεί και ως παίκτης με καλή ταχύτητα και «εκρηκτικά» στοιχεία στο παιχνίδι του.

## Στατιστικά καριέρας

### Σε συλλόγους

## Τίτλοι

; Παναθηναϊκός

* Κύπελλο Ελλάδος **(2)**: 2021–22, 2023–24

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Πριμέιρα Λίγκα
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στην Πορτογαλία